మసాచుసెట్స్ లా సొసైటీ మీ ఉపన్యాసం కోసం ఎదురుచూస్తోంది.
మీ రాకను మూడుసార్లు అడిగి మరీ నిర్థారించుకున్నారు.
క్షమించండి, నేను కుటుంబం గురించి ఆలోచనల్లో మునిగిపోయాను.
చిన్నారి స్టెర్న్స్ సంతాప సభకు మీ కుటుంబ సభ్యులు ఎవరూ రాకపోవడానికీ,
దీనికీ ఏమీ సంబంధం లేదు కదా?
నిజమే. కానీ మా అబ్బాయి ఎందుకో చిరాగ్గా ప్రవర్తిస్తున్నాడు.
నా భార్యేమో మంచానికే పరిమితమైపోయింది, ఇక ఎమిలీకి నాకూ పడటం లేదు.
ఓహో, ఎమిలీ... ఆమెను కట్టడి చేయడం కష్టమే.
ఆమెకు కొద్దిగా తలబిరుసు కూడా.
అవును.
మనం బోస్టన్ చేరుకునే వరకూ ఈ విషయాన్ని రహస్యంగానే ఉంచుతాను.
అంతేకాదు, మీరొక శుభవార్త కూడా వినబోతున్నారు.
ఏంటది?
ఎడ్వర్డ్ డికిన్సన్,
ఈ రాత్రి మీరు లా సొసైటీలో కేవలం ఉపన్యాసం మాత్రమే ఇవ్వడం లేదు.
వాస్తవానికి, మిమ్మల్ని
మసాచుసెట్స్ రిపబ్లికన్ పార్టీ నాయకులు అభినందించబోతున్నారు,
వారు మీకు లెఫ్టినెంట్ గవర్నర్ గా నామినేషన్ వేసే అవకాశం ఇవ్వబోతున్నారు.
లెఫ్టినెంట్ గవర్నర్ గానా?
-అది ఎంతో గౌరవంతో కూడుకున్నది. -నిజమే కదా మరి.
మీరు మళ్లీ రాజకీయాల్లోకి వస్తున్నందుకు,
సంకుచితమైన, విగ్ పార్టీ రోజుల నుంచి బయట పడబోతున్నందుకు సంతోషంగా ఉంది.
ఎడ్వర్డ్, ఆలోచించండి. మీరు రిపబ్లికన్ కాబోతున్నారు.
ఏమైతేనేం, మీరు ప్రపంచానికి దిశానిర్దేశం చేయబోతున్నారు.
నేను దీనికి సమ్మతి తెలపలేను.
ఎడ్వర్డ్, మీరు ఈ పదవికి ఖచ్చితంగా అర్హులే.
మీరు అమ్హెర్స్ట్ కి మూలస్తంభం వంటివారు,
ఇప్పుడు ఈ పట్టణం యావత్తు రాష్ట్రంలోనే బానిసత్వ నిర్మూలనలో ముందుంది.
పైగా మీకు చట్టమంటే ఎంతో గౌరవం కూడాను.
నాకు అర్హతలు ఉండి ఉండవచ్చు, కానీ ఆ పదవి చేపట్టాలని లేదు.
నేను నా కుటుంబంతో కలసి అమ్హెర్స్ట్ లోనే ఉండాలి, బోస్టన్ లో రిపబ్లికన్లతో కలసి కాదు.
కాస్త ఆలోచించమని నా సలహా...
నా నిర్ణయంలో మార్పు లేదు.
-అబ్బా. -బండి ఆపు!
-ఏంటిది? -దిగిపో.
ఇక్కడా? మనం ఇంకా బోస్టన్ కు మధ్యదారిలో ఉన్నాం.
లా సొసైటీ సమావేశం సంగతేంటి?
-ఎడ్వర్డ్, ఎప్పుడూ నిరాశ పరుస్తూనే ఉంటావు. -ఓరి దేవుడా.
నీవన్నీ బూజుపట్టిన ఆలోచనలు, ఎప్పుడూ మార్పును స్వాగతించవు.
ఈ దేశం పురోగతి చెందుతోందన్న విషయాన్ని నువ్వెప్పుడూ అంగీకరించవు.
కాబట్టి నువ్వు లేకుండానే దేశం ముందుకు సాగుతుంది.
ఇక, తక్షణం దిగిపో!
-ఎడ్వర్డ్ డికిన్సన్, నువ్వొక పిరికిపందవి. -ఏంటీ?
నువ్వు చేతగానివాడివి.
నువ్వు అన్నింటికీ భయపడే చిట్టెలుకవి!
-ఎలా? -డ్రైవర్, పోనీయ్!
కాంకీ.
అవును.
నేను చిట్టెలుకనే.
కానీ నా చిట్టెలుక కుటుంబం కోసం నేను ఇంటికి వెళ్లాలి.
డికిన్సన్
బాధ అంటే కంటికి కనిపించీ కనిపించకుండా ఉండే చిట్టెలుక లాంటిది
జరగబోయే దారుణానికి భయపడి ప్రయోజనం లేదు -
తను మనతో ఏం మాట్లాడాలని అనుకుంటోందో ఏమో.
నాకూ తెలియదు కానీ ఏదో అర్జెంటు విషయమే అయి ఉంటుంది.
నాకు ఒక కేక్ బాక్సు పంపింది, అందులో
"ఇది చాలా అర్జెంటు" అని ఒక కార్డుపై రాసి పెట్టింది.
అవును, నాకూ అలాంటిదే వచ్చింది.
అదిగో తను.
ఎమిలీ, మమ్మల్ని రమ్మన్నావట?
అవును సోదరా, సోదరీ.
నేనే మిమ్మల్ని పిలిచాను. నా మాట మన్నించి వచ్చినందుకు ధన్యవాదాలు.
తను ఎందుకు అదోలా మాట్లాడుతోంది?
ఒక ముఖ్యమైన విషయంపై అర్జెంటుగా మనం మాట్లాడుకోవాలని పిలిచాను,
అది తోబుట్టువులమైన మన ముగ్గురి భవిష్యత్తుకూ సంబంధించిన విషయం.
కాబట్టి, దీన్ని తోబుట్టువుల సమావేశం అని పిలుచుకుందాం.
-అలాగే. -అసలేం జరుగుతోందో నాకేం అర్థం కావట్లేదు.
విలియం ఆస్టిన్ డికిన్సన్, నీకూ ఈ కుటుంబానికీ మధ్య
దూరం పెంచేందుకు నువ్వు ఎన్నో ప్రయత్నాలు చేసినప్పటికీ,
అలాంటి వేర్పాటు అధికారికంగా గానీ, చట్టపరంగా గానీ సాధ్యం కాలేదన్నది నిజం.
అందువల్ల, ఈ కుటుంబం, ఇకపై కూడా కలిసే ఉంటుంది.
-అందువల్ల, దరిమిలా, కాబట్టి... -కాబట్టి?
కాబట్టి, నువ్వు ఇప్పటికీ మాకు అన్నవే. మన తండ్రికి గల ఒకే ఒక్క కొడుకువి కూడా నువ్వే.
అసలు ఏంటిదింతా?
ఎమిలీ, మేము ఏదో నేరం చేసినట్టూ, నువ్వు మమ్మల్ని విచారిస్తున్నట్టూ కాకుండా,
నువ్వేం చెప్పాలనుకుంటున్నావో అది కాస్త అర్థమయ్యేలా చెబుతావా?
సరే, నాన్న తన వీలునామా గురించి నీకు వివరించి చెప్పమని నన్ను ఆదేశించారు,
అందులో, మా ఇద్దరితో సహా తన యావదాస్తినీ ఆయన నీ పేరిట రాశారు.
"మన ఇద్దరితో సహా" అంటే?
నాన్న చనిపోతే, మన సంరక్షకుడు ఆస్టినే అవుతాడు.
ఈ ఇల్లు, ఆస్తులూ, మనమూ తనకే చెందుతాం. మనం కూడా ఆస్థిలో భాగమే.
ఓహో, సరే, నాకు అర్థమైంది.
నాన్న చనిపోతే, అప్పటికీ నీకు మొగుడనేవాడు లేకపోతే,
నువ్వు నీ అన్నయ్యకే చెందుతావు.
ఇది పితృస్వామ్యం కదా మరి.
సరే. నా జీవితంపై నా సోదరుడు అధికారం
చెలాయిస్తే నేను చూస్తూ కూర్చోలేను.
నీ జీవితంపై నేను అధికారం చెలాయించబోను.
అసలు ఈ కుటుంబంలో సభ్యుడిగా ఉండేందుకు కూడా నాకు ఇష్టం లేదు.
ఇదంతా నాన్న చేసిన నిర్వాకం.
నాకు ఉన్న కష్టాలతోనే నాకు సరిపోతుంది.
-దాని గురించే. -సరే.
ఆస్టిన్, గత కొన్ని నెలలుగా నువ్వు మా అందరి దృష్టినీ
ఆకట్టుకునేందుకు ప్రయత్నాలు చేశావు, అందులో నాన్న విఫలమయ్యారు.
ఇప్పుడు, నీ పద్దతే సరైనదని ఒప్పుకునేందుకు నేను సిద్ధంగా ఉన్నాను.
దేని గురించి?
నాన్న విపరీతమైన నిస్పృహకు గురయ్యారు.
-అవును. -ఆయన ఎప్పుడూ సమాజాన్ని
దృష్టిలో ఉంచుకుని, దానికి అనుగుణంగా నడిచేందుకు ప్రయత్నించారు,
ఆ విధంగా చూస్తే, ఆయనొక మూర్ఖుడనే అనాలి.
అవును, ఆ సంగతి ఇప్పటికైనా నీకు అర్థమైనందుకు ధన్యవాదాలు.
నాకు అర్థమైంది.
నువ్వు చెప్పిందే నిజం. నా వాదన తప్పు. నిన్ను కాదని, ఆయనే కరెక్టనడం సబబు కాదు.
వావ్.
సరే, ధన్యవాదాలు.
ఇదిగో, ఇప్పుడు మేం ఇలా
ఆయన వారసత్వ సింహాసనం కోసం నీ వెనుక నిలబడి ఉన్నాం.
మా ఇద్దరికీ, ఇక ఏ అధికారమూ ఉండదు.
-నీ అధీనంలోకి వచ్చాం. -నేను నిజంగా అలా అనుకోవడం లేదు.
అందుకనే ఈ సమావేశాన్ని ఏర్పాటు చేశాను.
-నువ్వు మాకొక మాట ఇవ్వాలి. -ఏం మాట?
చరిత్రను మళ్లీ పునరావృతం చేయనని మాట ఇవ్వాలి.
నువ్వేమంటున్నావో అర్థమయ్యేలా చెబుతావా?
గతం గతః. జరిగిందేదో జరిగిపోయింది.
దాన్ని మనం ఎలాగూ మార్చలేం.
నువ్వు గతాన్ని ఎదుర్కోవాలని అనుకుంటే,
మనం భవిష్యత్తులో ఏదో ఒకటి చేయాల్సి ఉంటుంది.
కాబట్టి, ఆస్టిన్, నాన్నలాగ ఉండనని,
సమాజం ఎలా చెప్పిందనేది కాకుండా, మనం కలిసి బతికినంతకాలం...
మమ్మల్ని గౌరవంగా చూస్తానని,
మాకు స్వేచ్ఛనిస్తాననీ, మేం కోరుకున్నట్లు మమ్మల్ని ఉండనిస్తాననీ
మాకు మాట ఇవ్వగలవా?
చెల్లెళ్లూ...
నన్ను నమ్మండి.
సరే.
కానీ ఒక్క షరతు.
ఏంటి?
విన్నీ తన పిల్లుల్ని వదిలిపెట్టేయాలి.
-అవును. నాకూ ఆ పిల్లులంటే అసహ్యమే. -వద్దు!
-నాకు పిల్లులంటే ఇష్టం లేదు. -నాకూ లేదు.
నా పిల్లుల్ని నేను వదిలిపెట్టను.
విన్నీ, వాటి పాలకి, క్రీమ్ కి వారానికి 36 డాలర్లు ఖర్చుచేస్తున్నాం. అది చాలా ఎక్కువ.
ప్రశ్న: నక్కల మీద నీ అభిప్రాయమేంటి?
-ఏంటి? -సర్లే. ఇది నీకు సంబంధించినది కాదు.
మేం స్వతంత్ర భాావాలు కలిగిన మహిళలం. దాన్ని గౌరవిస్తానని ఇందాకే చెప్పావుగా.
ఆ విషయాలు తర్వాత మాట్లాడుకుందామా? ఇప్పుడైతే చేతులు కలుపుదామా?
సరే, నేను కూడా.
నువ్వంటే ఇష్టం అన్నయ్యా.
మీరన్నా నాకు ఇష్టమే.
ఇప్పుడు బాధపడకపోతే బాగుండదు మరి.
ఒక్కో డికిన్సన్ ని మారుస్తూ ప్రపంచాన్నే తీర్చిదిద్దుతున్నా.
సరే, అమ్మా, లే, లేచి పనులు చూసుకో.
ఇది మరొక తాజా రోజు. ఓహో! ఎంతో బాగుంది.
ఇక నువ్వు మంచం దిగాలి.
నన్ను ఒంటరిగా వదిలెయ్.
కుదరదు. నీకు నచ్చినా నచ్చకపోయినా,
నేను నిన్ను నవ్విస్తాను, కవ్విస్తాను.
అబ్బా, నాపైన పడకు.
అమ్మా, నీపై పడాల్సిందే.
నువ్వు వారానికి పైగా పడుకునే ఉన్నావు.
చూస్తూ చూస్తూ నిన్ను ఇలా విచారంలో మునిగిపోనివ్వను.
పైగా, ఇల్లంతా మట్టిగొట్టుకుపోయింది.
ఇవాళ చీపుర్లు పట్టుకుని శుభ్రం చేద్దాం. నువ్వు చీపుళ్లకు మహా రాణివి కదా.
పొగడ్తలు నాదగ్గర పనిచేయవు.
నా మనసంతా బాధతో నిండిపోయి ఉంది.
నా హృదయానికి పడిన రంధ్రాన్ని ఎవరూ పూడ్చలేరు.
దాని గురించి మాట్లాడుకుందామా?
నేను మాట్లాడాలని అనుకుంటున్నది నా చెల్లి లవీనియాతోనే. కానీ అది చనిపోయింది.
నీకు తెలుసా, మనుషులు చనిపోయినా, వారి ఆత్మలు మనతోనే ఉంటాయట.
నీకొక సంగతి చెప్పనా, లవీనియా పిన్ని అంత్యక్రియల్లో నేను తన ఆత్మను చూశాను,
అది ఒక పక్షి రూపంలో ఉంది.
అబ్బా. అది అసాధ్యం. దానికి పక్షులంటే అసహ్యం.
-అలాగా? నాకు ఆ సంగతి తెలియదు. -నా చెల్లి గురించి నాకే బాగా తెలుసు.
నేను ప్రేమించినంత తనని ఎవరూ ప్రేమించలేదు. తనని నేను చాలా మిస్ అవుతున్నా.
నువ్వేం మిస్ అవుతున్నావో చెప్పు.
అన్నీ కోల్పోయా.
ఇవాళ తన గురించి నేనేం తలచుకున్నానో చెప్పనా?
మేం ఇద్దరం కలిసి ఉన్నప్పుడు ఆమె నా చేతిని తన చేతిలోకి తీసుకునేది.
మేం చిన్నపిల్లలుగా ఉన్నప్పటినుంచీ తను అలాగే చేసేది.
మేం ఇద్దరం కలిసి పుట్టామా అన్నట్టుగా ఉండేవారం.
ఇంకా చెప్పు?
తన గొంతు, మేం చెప్పుకున్న జోకులు,
నన్ను నవ్వించే విధానం.
మా ఇద్దరి ఆలోచనలూ ఒకేలా ఉండేవి. ఇద్దరం ఒకే రకమైన దుస్తులు ధరించేవాళ్లం.
ఆమె నాలో ఒక భాగమైపోయింది. తనంటే నాకెంతో ఇష్టం.
చెల్లెలంటే అలా ఉండాలి.
అవును. నాకూ ఒక సోదరి ఉన్నందుకు సంతోషంగా ఉంది.
నువ్వు, లవీనియా ఒకే ఇంట్లో కలిసి పెరుగుతున్నందుకు మీరెంతో అదృష్టవంతులు.
నేను చిన్న వయసులోనే ఇల్లు వదిలి
రాకుండా, నేను తనూ కలిసి ఉంటే ఎంతో బాగుండేది.
నిజం చెప్పాలంటే, మిమ్మల్ని చూస్తుంటే నాకు కొన్నిసార్లు అసూయ కలుగుతుంది.
అబ్బా, అమ్మా, నువ్వలా అనుకుంటున్నట్టు నాకు తెలియదు.
నీ చెల్లితో నీకున్న అనుబంధం ఎంతో విలువైనది.
మీరిద్దరూ కలిసి ఆస్వాదించిన ప్రతి క్షణానికి రుణపడి ఉండండి,
ఎందుకంటే, ఏదో ఒక రోజు, తను ఇక్కడి నుంచి వెళ్ళిపోతుంది.
అమ్మా, ఈ ప్రదేశాన్ని నువ్వు చివరిసారి ఎప్పుడు శుభ్రం చేశావు?
ఏమో నాకు తెలియదు. ఎప్పుడూ శుభ్రం చేసినట్టే లేదు. ఎందుకు?
ఎందుకంటే, నేను...
నేనిప్పుడే ఒక ఎలుకను చూశాను!
-ఎలుకా? నా పడకగదిలో ఎలుక ఉందా? -అవును. అవును.
ఎక్కడుంది? ఎటు పోయింది?
ఇప్పుడే చూశా. ఇక్కడే ఉండి ఉంటుంది. ఆ మూలకి పారిపోయింది.
విన్నీ దగ్గర 500 పిల్లులున్నాయిగా, అయినా ఎలుక ఎలా వచ్చింది?
మీరు ఇంటిని శుభ్రం చేయట్లేదా? ఇల్లంతా కంపు కొడుతోంది.
నేను చీపురు తెస్తాను. దాన్ని వేటాడతా.
-వద్దు. నాకొక ఆలోచన వచ్చింది. -ఏంటది?
నా చెల్లి లవీనియాకి పక్షులంటే అసహ్యమే కానీ...
-అవును, ఆ మాట నువ్వు చెప్పావుగా. -...తనకు ఎలుకలంటే ఇష్టమే.
వాటిని పెంపుడు జంతువుల్లా చూసుకునేది.
వాటికి వెన్న పెట్టేది. జానపద కథల్లో తనకు నచ్చిన పాత్రల పేర్లతో వాటిని పిలుచుకునేది.
-రపన్జెల్, రంపెల్స్టిల్స్కిన్, స్నో వైట్. -బాగున్నాయి.
కొన్నిసార్లు, వాటిని నాపైకి వదిలి భయపెట్టేది, ఎందుకంటే నాకు ఎలుకలంటే భయం.
-ఒకసారి ఒక ఎలుకను నా మంచంపై పెట్టింది. -ఓహో, అది మంచి విషయం కాదు.
ఎమిలీ, నీకు అర్థమవ్వడం లేదా?
ఆ ఎలుక నీ లవీనియా పిన్ని ఆత్మేనని నాకు అనిపిస్తోంది.
దేవుడా.
అమ్మా, అది నిజమేనని అనిపిస్తోంది.
ఆ చెల్లి ఆత్మ ఇక్కడే ఎక్కడో ఉంటుందని నాకు తెలుసు.
ఆ ఎలుకలో ఖచ్చితంగా ఆమె ఆత్మ ఉంది.
నేను పట్టుకున్నాను.
విన్నీ పిన్నీ, ఇది నువ్వేనా?
-ఆమెను బాధపెట్టకు. -నేనేం బాధపెట్టట్లేదు.
అమ్మా, ఇదిగో విన్నీ పిన్ని మనతోనే ఉంది.
నువ్వేం చెబుతావో అదంతా వింటుంది.
చెప్పు మరి.
చెల్లీ?
బుజ్జి విన్నీ, ఇది నువ్వేనా?
తనతో మాట్లాడమ్మా. నీ మనసులో ఉన్నది పంచుకో.
నన్ను క్షమించు, చిన్నప్పుడే ఇల్లు వదిలి వెళ్లిపోయాను.
కలిసి పెరిగే అవకాశాన్ని మనం కోల్పోయినందుకు కూడా నన్ను మన్నించు.
భర్తలూ, పిల్లలూ మనిద్దరినీ వేరు చేశారు.
మాట్లాడుతూనే ఉండు. అమ్మా, అది ఎంతో బాగుంటుంది. నాకు తెలుసు.
నాకున్నవారిలో గొప్ప స్నేహితురాలివి నువ్వే.
జీవితాంతం ప్రతిరోజూ నిన్ను మిస్సవుతూనే ఉంటాను.
ఇక నిన్ను వదిలి పెడతాను.
అదిగో, తను వెళ్ళిపోతోంది.
ఇవన్నీ నేను తన అంత్యక్రియల సమయంలో చెప్పాలనుకున్నవి,
కానీ నాకు అందుకు అవకాశం రాలేదు.
ఇప్పుడు చెప్పావుగా, తను విందిలే.
నా హృదయంలో ఇప్పటికీ ఓ రంధ్రం ఉంది.
కానీ ఇప్పుడు ఆ రంధ్రంలో ఓ చిట్టెలుక నివాసం ఏర్పరచుకుంది.
అమ్మా, ఈ మాట ఎంతో బాగుంది.
నేను దీనిపై ఒక కవిత రాస్తాను.
నిజంగా? నువ్వు అలా చేస్తే ఎంతో సంతోషిస్తాను.
సరే. ఇక డ్రెస్ చేసుకుని, ఇంట్లో ప్రతి అంగుళమూ ఊడ్చాల్సిన సమయం ఇది.
గౌరవనీయ పెద్ద మనుషులారా, మిసెస్ డికిన్సన్ పనిలోకి దిగారు!
ఆస్టిన్. వచ్చావా, సంతోషం. ఇప్పుడే టీ చేసి తెచ్చాను.
ఇంటికి ఎవరైనా వచ్చారా?
అవును. నీకోసం జార్జ్ గౌల్డ్ వచ్చాడు.
జార్జ్. అతనికోసం టీ చేయడం దేనికి?
హేయ్, నేస్తం.
వీడ్కోలు చెప్పి వెళ్దామని వచ్చాను.
జార్జ్.
యూనిఫామ్ వేసుకున్నావే.
ఇప్పుడే టైలర్ నుంచి తీసుకున్నాను.
సరిగ్గా సరిపోయింది.
అయితే నువ్వు...
నువ్వు కూడా యుద్ధానికి వెళ్తున్నావా?
అవును, వెళ్తున్నా.
ఈమధ్యే నాకు డ్రాఫ్ట్ కార్డు కూడా వచ్చింది.
మసాచుసెట్స్ 21వ దళంలో చేరుతున్నాను.
ఫ్రేజర్ కూడా అదే దళంలో ఉండేవాడు.
అతని ఆత్మకు శాంతి కలుగుగాక.
మిత్రమా,
ఇది నమ్మలేకపోతున్నాను.
వీలైనంతమంది యువకులు యుద్ధంలో పాల్గొనాలని యూనియన్ ఆశిస్తోంది.
అమ్హెర్స్ట్ లో ఉన్న ప్రతి మగాడూ సైన్యంలో చేరుతున్నారు. రోజూ కార్డులు అందుతున్నాయి.
నీకు ఇంకా కార్డు రాలేదంటే ఆశ్చర్యంగా ఉంది.
అవును. నా కార్డు కూడా త్వరలో వస్తుంది.
ఏరోజైనా వచ్చేయవచ్చు.
జార్జ్ గౌల్డ్, నువ్వు ధైర్యవంతుడివి.
నా డ్యూటీ నేను చేస్తున్నానంతే.
యుద్ధానికి రమ్మన్నారు, వెళ్ళి, పోరాడతా.
ఎందుకంటే, జాన్ బ్రౌన్ లాగే నేను కూడా
ఒక మంచి దేశం రూపొందాలని ఆశిస్తున్నాను,
ఫ్రేజర్ మాదిరిగానే.
మీకు ఒక విషయం చెప్పాలి.
-మీ ఇద్దరికీ. -ఆస్టిన్, ఏంటది?
నేను ఏం చేశానో చెబితే, మీరు నన్ను ఎప్పటికీ క్షమించరు.
అంత చెడ్డ పని ఏం చేశావు?
నా బదులు యుద్ధానికి వెళ్లమని మరొకరికి డబ్బు ఇచ్చాను.
కొన్ని రోజుల క్రితమే నాకు డ్రాఫ్ట్ కార్డ్ వచ్చింది,
అప్పుడు నేనొక బార్ కి వెళ్లాను, బాగా తాగాను,
అక్కడున్న ఐరిష్ బార్ టెండర్ కి డబ్బులు ఇచ్చి, నా బదులు యుద్ధానికి వెళ్ళమన్నాను.
ఆ మర్నాడే ఫ్రేజర్ యుద్ధంలో మరణించినట్లు తెలిసింది.
నేను...
నేను వాణ్ని వదిలి ఉండలేను.
ఎవరిని?
మన కొడుకుని.
నేనొక మంచి తండ్రిని కావాలనుకుంటున్నాను.
నేను నా తండ్రిలా ఉండకూడదనుకుంటున్నాను.
అలాంటి వ్యక్తిలాగా ఉండకూడదనుకుంటున్నాను.
నేను వేరుగా ఉండాలనుకుంటున్నాను.
మన అబ్బాయి కూడా ప్రత్యేకంగా ఉండాలని భావిస్తున్నాను.
వాణ్ని వదిలి, నేను యుద్ధానికి వెళ్లిపోతే, మళ్లీ తిరిగి రాలేకపోతే,
వాడికి మంచీ చెడూ ఎలా నేర్పగలను?
డికిన్సన్ల భవిష్యత్తు
గతంలో మాదిరి కాకుండా, ప్రత్యేకమైనదని ఎలా నిరూపించగలను?
నా స్థానంలో వెళ్లిన ఆ ఐరిష్ వ్యక్తి, యుద్ధభూమిలో చనిపోతాడు,
నేనేమో ఇక్కడున్నాను.
నేనొక దేశద్రోహిని.
ఒక పిరికిపందను.
ఆస్టిన్.
నీ బాధ నాకు అర్థమైంది.
నా కన్నీళ్లు తుడిచే ప్రయత్నం చేయకు, జార్జ్.
నేను నిజంగానే చెబుతున్నాను.
చేసిందేదో చేశావు.
ఇక దాన్ని మార్చలేవు, కానీ దాంతోనే అంతా అయిపోయిందని అనుకోనక్కర్లేదు.
ఇప్పటికీ నీ వంతు కృషి నువ్వు చేయవచ్చు.
సమాజానికి కావలసింది చేయవచ్చు.
అందుకు యుద్ధానికే వెళ్లనక్కర్లేదు.
ఇక్కడే, ఇంట్లోనే ఉండి, ఈ దేశాన్ని తీర్చి దిద్దేందుకు
ఎంత చేయాలో అంత చేయవచ్చు...
నీ కుటుంబాన్ని చూసుకుంటూనే ఆ పని చేయవచ్చు.
గెలిచేందుకు మనం ఏం చేయాలో అది చేశాం.
అవును, సాధించాం.
కొంతమంది గెలుపును ఆశిస్తారు.
-మరికొందరు గెలిస్తే బాగుండు అనుకుంటారు. -అవును.
-కొందరు మాత్రమే గెలుపు సాధిస్తారు. -భలే చెప్పావు!
-మనం గెలుపు సాధించాం. -అవును!
ప్రతికూల పరిస్థితుల్ని సైతం మనకు అనుకూలంగా మార్చుకున్నాం.
-గెలుపు సాధించాం! -అవును!
గొప్పతనం అనేది ఒక పరిణామ ప్రక్రియ.
-నేను ఎగరగలనని నాకు నమ్మకం. -చెప్పు, మైకేల్ జోర్డాన్.
నువ్వు కూడా ఎగరగలవని నమ్ముతున్నాను, మైకేల్ జోర్డాన్.
నేనూ ఎగరగలను.
నిజానికి, మనం ఎగిరాం.
ఆ దక్షిణాది కుర్రాళ్ల మీదుగా ఎగిరాం.
మనం వాళ్లని ఊహించని దెబ్బ కొట్టాం. వాళ్లకు మన రెక్కల చప్పుడు మాత్రమే వినిపించింది.
-హెన్రీ, భలే చెప్పావు. -మనం పక్షుల్లాంటివాళ్ళం.
భలే చెప్పావు, మిత్రమా. మనం కలిసి కదిలాం, కలిసి ఎగిరాం.
అదరగొట్టేశాం! అర్థమైందా?
-యుద్ధభూమిలో కుర్రాళ్లం. -వింటున్నారా?
-ఆకాశంలో పక్షుల బారు. -బారా, ఏంటది?
పక్షుల బారు.
ఒక వరుస క్రమమంలో ఎగిరే పక్షుల గుంపును అలా అంటారు.
అందుకు చక్కటి ఉదాహరణ పక్షులే. బాతులు కూడా అలా ఎగురుతాయి.
-హెన్రీ, నువ్వు కూడా తాగు. -ఏయ్! మీరు అక్కడున్నారా!
మేం ఇక క్లాసులకు హాజరుకాము.
అందరూ ఇక్కడున్నారా!
-అబ్బా! అంతా చెత్త. -ఓరి నాయనోయ్!
-ఎవరొచ్చారో చూడండి. -బాగున్నారా, కల్నల్?
నేను...
ఇరవై నాలుగు గంటలసేపు ఉత్కంఠలో గడిపాను.
మీరు ఏం చేశారో తెలిశాక, మీరంతా చనిపోయారేమోనని భయపడ్డాను.
లేదు. మేం చావలేదు. వాళ్లే చచ్చారు.
క్షమించండి, సర్,
చివరకు, ముందుకే వెళ్లాలని, మా భవితకు బాట వేసుకోవాలని నిర్ణయించుకున్నాం.
అవును, అందుకే ఘన విజయం సాధించారు.
నమ్మశక్యంగాని విజయం అది.
కానీ మీ వల్ల బేస్ వద్ద నానా హంగామా అయింది.
నాపై అరవడం తప్ప శాక్స్టన్ ఇంకేం చేయలేకపోయాడు.
మీకు ఇబ్బంది కలిగించాలని మేం అనుకోలేదు.
ఇబ్బందులు పెట్టే వ్యక్తిగా నేను ఎంత మిస్సయ్యానో మీరు గుర్తు చేశారు.
నేనొక సంస్కర్తనే తప్ప యథాతథవాదిని కాను.
నిజం చెప్పాలంటే, మీ ఆలోచనలను నేను సరిగ్గా అర్థం చేసుకోలేకపోయాను,
అందుకనే నేను కొంతకాలం విశ్రాంతి సెలవులు తీసుకోవాలనుకుంటున్నాను.
ఏంటది, "విశ్రాం"?
విశ్రాంతి సెలవులా?
అవును, నేను ఆలోచించాల్సింది చాలా ఉంది, చాలావాటిపై దృష్టి పెట్టాల్సి ఉంది.
ఆ పనులన్నీ చేసేందుకు కొంతకాలం సెలవు పెడుతున్నాను.
నేను ఇక్కడ లేనప్పుడు,
నువ్వే ఇంచార్జిగా వ్యవహరించాలి.
నిన్ను సార్జంట్ ని చేయాలని నిర్ణయించాను.
ఏమన్నారు?
-నేనా? ఇంచార్జినా? -అవును నువ్వే.
నువ్వేమిటో నిరూపించుకున్నావు, కాదంటారా, మిత్రులారా?
-హేయ్! -నీకంటే ఎవరు సరిపోతారు?
-అవును. -హెన్రీ.
హెన్రీ, హెన్రీ, హెన్రీ, హెన్రీ, హెన్రీ!
కానీయ్, ఆల్ఫాబెట్!
-హేయ్! -నిర్ణయం అయిపోయిందంతే.
మీరెక్కడికి వెళ్తున్నారు?
బోస్టన్ పట్టణంలో మా ఇంటికి. కానీ దానికంటే ముందు అమ్హెర్స్ట్ కు.
అమ్హెర్స్ట్ కా?
అవును. అక్కడ ఒకరిని కలవాలి.
ఓ కవయిత్రిని కలవాలి, ఈ కష్టకాలంలో
ఆమె రాసిన కవితలు నాకెంతో ఊరటనూ, స్పష్టతనూ ఇచ్చాయి.
ఆమె పేరు ఎమిలీ డికిన్సన్.
హెన్రీ, ఏంటిది? ఏదో దెయ్యాన్ని చూసినట్టు చూస్తున్నావే.
నాకు ఎమిలీ డికిన్సన్ తెలుసు.
-ఏంటీ? -వాళ్ళ కుటుంబం కోసం పని చేశాను.
ఒక్క నిమిషం. అంటే ఇంతకాలం ఆమెతో
పరిచయం ఉన్న వ్యక్తితోనే నేను ఉన్నానా?
ఆమె సమక్షంలో కొంతకాలం పని చేసిన వ్యక్తితోనే నేను ఇంతకాలం ఉన్నానా?
భావోద్వేగాలను తనలో దాచుకున్న వ్యక్తితోనే నేను ఉన్నానని నాకు తెలియలేదా?
ఆమె రాసిన కవితలు ఇప్పటికీ నన్ను వెంటాడుతూనే ఉన్నాయి.
ఇది చూడు.
నా జీవితం - బద్దలవ్వపోతున్న అగ్నిపర్వతం లాంటిది -
క్లిష్ట పరిస్థితిలో - ఇప్పటివరకూ
యాజమాన్యం గుర్తించబడింది - తర్వాతి తరానికి సంక్రమించింది -
నన్ను బాధపెట్టింది -
-సరే. అద్భుతం. -ఇది ఒక శ్వేతజాతి అమ్మాయి రాసిందా?
బ్రహ్మాండంగా రాసింది.
హెన్రీ, ఒక విషయం నిజాయితీగా చెప్పు.
ఆమె దేన్ని ఇష్టపడుతుంది?
అది మీకు మీరే తెలుసుకోవలసిన విషయం.
-బాగా చెప్పావు. -అవును.
ఇక నేను తక్షణమే బయల్దేరాలి.
హిగ్గిన్సన్, ఒక్క క్షణం.
ఏంటి?
మీరు అమ్హెర్స్ట్ వెళ్తుంటే,
నాకొక సాయం చేసి పెట్టాలి.
ఆకాశంలో చూశావా?
చాలా అందంగా ఉంది.
వావ్.
మీ అందరికి చెబుతున్నా, నేను ఎగరడం ఎలాగో నేర్చుకున్నా...
అలాగా? మాకు చెప్పు ఎలాగో.
ఇకపై నేను నడవను.
ఎమిలీ.
నీకోసమే వచ్చాను.
లోపలకి రా.
అతిథులు ఉన్నట్టున్నారే.
వీడ్కోలు పలికేందుకు ఆస్టిన్ కొందరిని పిలిచాడు.
ఎవరికి వీడ్కోలు చెప్పేందుకు?
జార్జ్ కి. అతను యుద్ధంలో పాల్గొనడానికి వెళ్తున్నాడు.
జార్డి కూడానా.
అయితే, అతనికి నేనూ వీడ్కోలు చెప్పాలి,
కానీ, ఈ రాత్రి నీతో ఏకాంతంగా గడపాలని అనుకుంటున్నాను.
సరే.
నాతో దేని గురించయినా ప్రత్యేకంగా మాట్లాడాలనుకుంటున్నావా, లేక...
ఒక విషయం ఉంది.
కానీ దాన్ని మాటల్లో చెప్పలేను.
ఎమిలీ, ఎమిలీ. అతిథులు.
మనం ఇద్దరమే.
సరేనా? ఈ రాత్రికి.
"రండి, మరొక సొగసైన రాత్రిని ఆస్వాదిద్దాం.
నా విచారకరమైన కెప్టెన్లందరూ, నాకు కాల్ చేయండి.
మన పాత్రలన్నీ మళ్లీ నింపుకుందాం.
అర్ధరాత్రి గంటను అపహాస్యం చేద్దాం."
ఇది షేక్స్పియర్ క్లబ్ నుంచి.
ఆప్త మిత్రుడా, పండగ చేసుకుందాం.
ఇటు చూడు.
హెలెన్!
లోపలికి రా, బంగారం.
భోజనం వేడిగా ఉంది.
ఇది కలా? నిజమా?
బెట్టీ.
గుడ్ ఈవినింగ్.
మిస్టర్ డికిన్సన్, ఏమైంది మీకు?
మిమ్మల్ని చూస్తే ఏదో కూలినాలీ చేసి వస్తున్నట్టున్నారు.
నేను బాగానే ఉన్నాలే, బాగానే ఉన్నాను.
బోస్టన్ కు వెళ్తుంటే దారి మధ్యలో బలవంతంగా దింపేశారు.
దాంతో కాలినడకనే ఇంటికి బయల్దేరాను. అయినా నేను బాగానే ఉన్నాను.
మీ కోటు పీలికలైపోయింది.
మీకు ఆకలిగా ఉన్నట్టుంది.
కాస్త... కాస్త సూప్ తాగుతారా?
వద్దు, వద్దు. మీ దయకు కృతజ్ఞుణ్ని.
అది మీట్ బాల్ సూప్. మీ ఆకలి తీరుతుంది.
మీట్ బాల్ సూపా?
లోపలకు రావచ్చుగా?
మీకు కావలసినంత తినండి. ఈలోగా మీ కోటును బాగు చేసి పెడతాను.
మీరిలా ఇంటికి వెళ్లి, మిసెస్ డికిన్సన్ కు కనిపిస్తే బాగుండదు.
హాయ్, అమ్మా. నేను తోటలో దైవదూతలతో ఆడుకున్నాను.
-తనకి ఊహాశక్తి ఎక్కువ. -మా ఎమిలీలాగే అన్నమాట.
ఇవాళ మనతో కలసి డికిన్సన్ కూడా సూప్ తాగుతారు.
-వద్దు, నేను... -లేదు, మీరేం మాట్లాడకండి.
మిమ్మల్ని ఇలా ఆకలితో పంపించలేను.
ఆయన నాన్న కుర్చీలో కూర్చుంటారు.
ఈమె తన తండ్రిని ఎంతో మిస్సవుతోంది.
అవును, ఆయన కూడా మిమ్మల్ని మిస్సవుతూ ఉండొచ్చు.
తండ్రిగా ఉండటం అనేది ఈ ప్రపంచంలో ఒక గొప్ప విషయం.
అవును.
బాధ గురించి ఒక ప్రదర్శన ఇచ్చేందుకు నేను సిద్ధమవుతున్నాను.
బాధ మన అందరికీ అనుభవైకవేద్యమే కదా?
మనకు ఇష్టమైనవారిని కోల్పోతాం. అంతకుమించి దేన్నో కోల్పోతాం.
పాత ప్రపంచాన్ని మనం కోల్పోయాం.
ఎన్నో వస్తువులు ఎలా ఉండేవో వాటిని కోల్పోయాం.
కొత్త ప్రదర్శన గురించి చెప్పు మరి?
అవును, అది చాలా బాగుంటుంది.
అది ఒక ప్రత్యేకమైన అంశానికి సంబంధించినది.
చనిపోతున్న ఒక గొర్రె కోసం నేను దాన్ని చేశాను.
నువ్వు చెబుతున్నది పెద్ద బెస్సీ గురించేనా?
అవును.
-వద్దు. -నేను మా బెస్సీకి ఎదురుగా కూర్చున్నాను,
దాని కళ్ళల్లోకి సూటిగా చూస్తున్నాను, దాని మరణం గురించే ఆలోచిస్తున్నాను.
గొర్రె నెమ్మదిగా చావబోతున్నట్టు ఊహించుకుంటున్నాను.
దాని శరీరం నెమ్మదిగా కుళ్లిపోతోంది,
దాని కనుగుడ్లు బయటకు వస్తున్నాయి
జోసెఫ్ కనుగుడ్లు బయట పడినట్టుగా,
ఒకదాని తర్వాత ఒకటిగా.
అకస్మాత్తుగా బయటపడ్డాయి!
మనం కూడా ఏదో ఒక రోజు చావాల్సిందే అనే వాస్తవికతతో నేను ధ్యానం చేస్తున్నా.
దాన్ని చనిపోయిన గొర్రె అంటారు.
దీన్ని చనిపోయిన నా బాయ్ ఫ్రెండ్స్ అందరికీ అంకితం చేస్తున్నాను.
ఇది చూసేందుకు నేను బతికి ఉంటాననే ఆశిస్తున్నాను.
ఇక్కడ ప్రేక్షకులెవరూ లేరు.
నాకు గొర్రెలంటే ఇష్టం.
యుద్ధం జరుగుతున్న ఈ కాలం మనందరిలో ఎంతో మార్పు తెచ్చింది, కదా?
అవును. అప్పుడప్పుడు మన తల్లిదండ్రులకు తెలిసిన ప్రపంచం కాకుండా, మనం మరో
ప్రపంచంలోకి వెళ్లినట్లనిపిస్తుంది.
ఒక విధంగా అది మంచిదేనేమో.
ప్రపంచం ఇప్పుడు సమస్యలతో సతమతమవుతోంది, కానీ...
దాన్ని మంచిగా తీర్చిదిద్దేందుకు మనమంతా దారి వెతకాలి,
అది చిన్నదయినా సరే.
నేను దాన్ని విశ్వసిస్తాను, జార్జ్.
నా దారేమిటో నాకు ఇంకా తెలియదు, కానీ దాన్ని త్వరలోనే కనుక్కుంటాను.
నువ్వు ఇంటికి తిరిగి వచ్చాక...
నేను చేసిన పనికి గర్విస్తావు.
నేను తిరిగి వస్తాననే అనుకుంటున్నాను.
హోప్ తన ఇంటిని
గుమ్మాలతోనూ -
ఇంటి వాసాలతోనూ కట్టలేదు - ఆ భవనానికి
ఒక్క శిఖరం మాత్రమే ఉంది -
కష్టాలున్నా ఆశావాదాన్ని వీడకు, జార్జ్.
ఇప్పుడు నువ్వు కూడా చేరారు కాబట్టి, డ్రమ్ బీట్ పత్రిక కాపీని ఉచితంగా పంపిస్తా,
ఇది యూనియన్ సమాచార పత్రిక, దీన్ని నేనూ, నా భర్త కలసి ప్రచురిస్తున్నాం
అబ్రహాం లింకన్ సహాయంతో.
ఆయన అధ్యక్షుడు.
ఇదిగో, నా దగ్గర ఒక పత్రిక ఉంది.
ఇందులో ఎమిలీ రాసిన కవిత కూడా ప్రచురింపబడింది.
కవితా?
అయ్యో, నా ఉద్దేశం ఎవరో అజ్ఞాత వ్యక్తి రాసినదని.
నాకు అర్థం కాలేదు.
ఎమిలీ, నువ్వు రాసినవాటిలో ఒక కవితను నేనే ఇచ్చాను.
నువ్వు... ఇచ్చావా?
అది పేరు లేకుండా ప్రచురించాలని చెప్పాను. నీకు అలాగే ఇష్టం కదా.
నువ్వు రాసిన కవితలు ఎంతో గొప్పవి.
అవి ఈ దేశానికి కూడా అవసరమేనని నాకు అనిపించింది.
నన్ను మన్నించగలవా?
హేయ్, దాన్ని మాకోసం చదివి వినిపించు.
అవును, బాగుంటుంది.
-ఎమిలీ రాసిన కవిత. -తను చదవదు.
-ఆమె ఎప్పుడూ గట్టిగా చదవదు. -ఎమిలీ, చదువు, ఒక్కసారి.
చదువుతావా, ఎమ్?
చదివితే, అదే నాకు గొప్ప వీడ్కోలు అవుతుంది,
నీ గొంతు నా మనసులో నిలిచిపోతుంది...
నేను ఎక్కడ ఉన్నా.
చదువుతాను.
మీ అందరికోసం చదువుతాను.
మరీ ముఖ్యంగా సూ కోసం.
చాలా కొన్ని పక్షులు మాత్రమే -
ఒకటో, రెండో -
తిరిగి వచ్చే రోజులు ఇవి -
రుతువులు మారలేదనే భ్రమతో వెనక్కి తిరిగి చూస్తూ ఉంటాయవి.
ఆకాశాలు మళ్లీ
జూన్ కాలపు పాత
మోసాలకు తెరతీసే రోజులు ఇవి -
నీలం, బంగారు రంగుల్లో మెరుస్తూ భ్రమ కల్పిస్తాయి.
ఏవి ఎన్ని మోసాలు చేసినా, తేనెటీగల్ని ఏవీ మోసం చేయలేవు.
వాటి ఆమోదయోగ్యత
నా నమ్మకాన్ని బలోపేతం చేస్తోంది.
మారే రుతువులకు విత్తనాలే సాక్షి -
గాలివాటులో వచ్చే మార్పు
దుర్బలమైన ఆకును విసిరికొడుతుంది.
మత సంస్కారం తెలిసిన వేసవి రోజులూ,
పొగమంచులో జరిగే చివరి సమావేశమా -
మరొక బిడ్డను చేరనీయండి -
పవిత్రమైన చిహ్నాలను ఆస్వాదించనీయండి -
రొట్టెనూ, మధురమైన వైన్ పానీయాన్నీ
శుద్ధి చేయనీయండి!
నా కవితను ప్రచురించినందుకు ధన్యవాదాలు.
దాన్ని రాసినందుకు నీకే ధన్యవాదాలు చెప్పాలి.
నీకు తెలుసుగా, ఇది...
ఈ ఆనందం...
ఏ కవితకూ సాటి రాదు.
నేను రాసిన అన్ని అక్షరాల్లో
దీనికంటే బాగా రాయగలిగింది ఏదీ లేదు -
మృదువైన అక్షరాలు -
మెత్తటి వాక్యాలు,
ఎర్రటి కెంపులోని లోతులు, ఖాళీ కాని కాల్వలు,
నీ చర్మం, పెదవి -
నీది ఒక పిట్టలాంటి సొగసు -
నన్ను గ్రోలనీ -
ఉపశీర్షికలను అనువదించినది: అలేఖ్య